Angel Miladinov
Angel Miladinov (Kumanovo, 27. svibnja 1928. - Zagreb, 4. siječnja 1984.), hrvatski televizijski redatelj i televizijski urednik.

Životopis 

Angelov otac Sifrid Miladinov bio je zanimljiva osoba širokih interesa, o čemu svjedoči i izbor zanimanja, koje na početku prošlog stoljeća nisu bila uobičajena. Izučio je fotografski zanat kod svojega ujaka, učenika i suradnika Miltona Manakija (pionira filma u jugoistočnoj Europi). Oženio se Skopjankom Nadeždom Angelovom i do preseljenja u Skopje imao fotografski studio u Kumanovu, a jedno vrijeme i kino. Prije drugog svjetskog rata vlastitom je filmskom kamerom snimio kratki film u boji "Svadba u Galičniku", koji se sada nalazi u fundusu Makedonske filmoteke.

Angel je po preseljenju obitelji u Zagreb, studirao povijest umjetnosti,i vodio fotografski laboratorij neophodan za funkcioniranje tog studija.

Karijera 

1957. uključio se u tek osnovanu Televiziju Zagreb, gdje je od asistenta režije munjevito napredovao, služeći se dotada stečenim znanjem (volontirao je u filmskim projektima Jadran filma). Od svojih prvih režija Angel je inaugurirao stil koji je utemeljio televizijsku estetiku, ali i etiku.

Uz urednicu Zoru Korać ostvario je serijal emisija posvećenih filmu "Ekran na ekranu" (trajao je 10 godina), "Četvrtkom otvoreno"  (emisija o kulturi), "Studio 13" (zabavno-glazbena emisija), ti serijali otvorili su veliki utjecaj na gledatelje ali i na samu televiziju. U svibnju 2005. godine novi televizijski studio dobio je ime Angela Miladinova, odajući mu na taj način počast.

Nije bilo televizijskog programa koji nisu dotakle njegova ruka i imaginacija, ali je posebne sklonosti pokazivao za žive prijenose i kontakt-emisije. 1960-ih je godina kao urednik preuzeo Dokumentarni program, 1972. osniva II. program TV Zagreb i postaje njegov glavni urednik, a u trenutku smrti bio je urednik Dokumentarno-feljtonskog programa. Cijelo je to vrijeme osmišljavao i režirao nove emisije, a kao urednik je okupljao mlade autore i stvorio plejadu novih imena, ne lišavajući se ni klasika (Bauer, Tadić, Fulgosi, Mimica).

Djela, redateljsko/urednička 

 "Ekran na ekranu" 
 "Četvrtkom otvoreno" 
 "Studio 13" 
 "Improvizacije" 
 "Feljton" 
 "Obično gledano" 
 "Slika do slike" 
 "Film, teatar i..." 
 "Mali noćni razgovori" 
 "Život je masovna pojava"
 "Politički dijalozi"
 "Kultura srca"

Vanjske veze

Hrvatski filmski režiseri
Hrvatski televizijski režiseri